ไทยเสียอีก สื่อผู้ดีตีข่าว หนุ่มเยอรมันโดนจอบ ฟาด เลียนแบบคดีเกาะเต่า
เดอะ มิร์เรอร์ สื่อผู้ดี รายงานข่าวนักท่องเที่ยวชาวเยอรมัน ถูกทำร้ายร่างกายในประเทศไทย อาการโคม่า จนต้องรักษาตัวอยู่ในห้องไอซียู โอกาสรอด 50-50 แถมกลุ่มคนร้ายยังใช้จอบฟาดที่ห้ว เลียนแบบ สองนักท่องเที่ยวอังกฤษ ถูกฆาตกรรมที่เกาะเต่า,เมื่อ 18 พ.ย. เดอะ เดลี่ มิร์รอร์ สื่อในอังกฤษ รายงานเกิดเหตุการณ์ทำร้ายร่างกายนักท่องเที่ยวชาวเยอรมนีในประเทศไทยอีกแล้ว แถมกลุ่มคนร้ายยังใช้จอบฟาดที่ศีรษะเหยื่อเคราะห์ร้าย ลอกเลียนแบบเหตุการณ์ น.ส.ฮานนาห์ วิทเธอร์ริดจ์ และนายเดวิด มิลเลอร์ สองนักท่องเที่ยวชาวอังกฤษ ที่ถูกฆาตกรรมที่เกาะเต่า จ.สุราษฎร์ธานี โดยคนร้ายใช้จอบฟาดศีรษะจนเสียชีวิต เมื่อเดือน ก.ย.ที่ผ่านมา,เดลี่ มิร์เรอร์ รายงานข่าวฉาว นักท่องเที่ยว หนุ่มเยอรมนี วัย 25 ปี ถูกแก๊งวัยรุ่นไทยทำร้ายร่างกายไปทั่วโลก โดยระบุว่า ขณะนี้ ตำรวจจังหวัดอุดรธานีอยู่ระหว่างการสอบสวนเหตุการณ์ทำร้ายร่างกายนักท่องเที่ยวชาวเยอรมนี โดย พ.ต.อ.สุรินทร์ ชัยชมภู รอง ผบก.ภ.จว.อุดรธานี ได้แถลงข่าวการจับกุมแก๊งเด็กแว้น 3 คน ใช้จอบทุบศีรษะชาวเยอรมัน และเพื่อนชาวไทยได้รับบาดเจ็บสาหัส ด้วยข้อกล่าวหาทำร้ายร่างกายผู้อื่น เป็นเหตุให้ได้รับบาดเจ็บสาหัส ที่บริเวณริมสวนสาธารณะหนองประจักษ์ศิลปาคม เขตเทศบาลนครอุดรธานี เมื่อช่วงเช้ามืดของวันที่ 15 พ.ย.ที่ผ่านมา เพียงแค่ไม่พอใจที่คนทั้งสอง มองหน้า เท่านั้น,เดลี่ มิร์เรอร์ ยังรายงานด้วยว่า ขณะนี้ ชายชาวเยอรมันอยู่ระหว่างการรักษาตัวอยู่ในห้องไอซียู และโอกาสที่จะรอดชีวิต ถือว่า 50-50 คือเป็นตายเท่ากัน
เดอะ มิร์เรอร์ สื่อผู้ดี รายงานข่าวนักท่องเที่ยวชาวเยอรมัน ถูกทำร้ายร่างกายในประเทศไทย อาการโคม่า จนต้องรักษาตัวอยู่ในห้องไอซียู โอกาสรอด 50-50 แถมกลุ่มคนร้ายยังใช้จอบฟาดที่ห้ว เลียนแบบ สองนักท่องเที่ยวอังกฤษ ที่ถูกฆาตกรรม
คดีเกาะเต่า,ฮานนาห์ วิทเธอร์ริดจ์,เดวิด มิลเลอร์,นักท่องเที่ยวเยอรมนี,โดนจอบฟาดศรีษะ,จ.อุดรธานี,อาการสาหัส,เลียนแบบ,ข่าวต่างประเทศ